যুক্তরাষ্ট্রে এ পর্যন্ত যত প্রেসিডেন্ট এসেছেন, অদ্ভুত আর বিদঘুটে সব কর্মকাণ্ডের জন্য তাঁদের মধ্যে এগিয়ে ডোনাল্ড ট্রাম্প। রাজনীতি ও নির্বাচন বিশ্লেষকদের হিসাব–নিকাশ আর ভবিষ্যদ্বাণী অনেকটা উল্টে দিয়েই ক্ষমতায় আসেন ট্রাম্প। প্রশ্ন ওঠে, রাশিয়ার সঙ্গে গোপন আঁতাতেই নির্বাচনে জয়ী হয়েছেন ট্রাম্প। ক্ষমতায় আসার পর থেকেই একের পর এক উল্টোপাল্টা মন্তব্য, প্রশাসনিক দ্বন্দ্ব আর রদবদলে আলোচিত–সমালোচিত ট্রাম্প। তিনি একেকটা কাজ করেন আর বিশ্ববাসী যেন মজা দেখেন।